Who's the boss?

Το ***Ποιος είναι το αφεντικό;*** (Αγγλικά: *Who's the boss?*) ήταν αμερικανική κωμική σειρά του Μάρτιν Κοάν και του Μπλέικ Χάντερ, που προβαλλόταν από το ABC από τις 20 Σεπτεμβρίου 1984 μέχρι τις 25 Απριλίου 1992. Ήταν παραγωγή της Embassy Television σε συνεργασία με τη Hunter-Cohan Productions και τη Columbia Pictures Television. Πρωταγωνιστές της σειράς ήταν ο κωμικός Tόνι Ντάνζα στο ρόλο ενός πρώην παίκτη του μπέιζμπολ που μετακομίζει στο Κονέκτικατ μαζί με την κόρη του, που υποδύοταν η Αλίσα Μιλάνο, για να εργαστεί ως εσώκλειστος οικονόμος μίας διαζευγμένης διευθύντριας διαφημιστικής εταιρείας, που υποδυόταν η Τζούντιθ Λάιτ. Συμμετέχουν επίσης στη σειρά ο Ντάνι Πιντάουρο και η Κάθριν Χέλμοντ.

Το ***Ποιος είναι το αφεντικό;*** (Αγγλικά: *Who's the boss?*) ήταν αμερικανική κωμική σειρά του Μάρτιν Κοάν και του Μπλέικ Χάντερ, που προβαλλόταν από το ABC από τις 20 Σεπτεμβρίου 1984 μέχρι τις 25 Απριλίου 1992. Ήταν παραγωγή της Embassy Television σε συνεργασία με τη Hunter-Cohan Productions και τη Columbia Pictures Television. Πρωταγωνιστές της σειράς ήταν ο κωμικός Tόνι Ντάνζα στο ρόλο ενός πρώην παίκτη του μπέιζμπολ που μετακομίζει στο Κονέκτικατ μαζί με την κόρη του, που υποδύοταν η Αλίσα Μιλάνο, για να εργαστεί ως εσώκλειστος οικονόμος μίας διαζευγμένης διευθύντριας διαφημιστικής εταιρείας, που υποδυόταν η Τζούντιθ Λάιτ. Συμμετέχουν επίσης στη σειρά ο Ντάνι Πιντάουρο και η Κάθριν Χέλμοντ.

Η σειρά είχε πολύ θετικές κριτικές καθ' όλη τη διάρκεια προβολής της και μετατράπηκε σε μία από τις πιο επιτυχημένες κωμικές σειρές της δεκαετίας του 80 στην Αμερική. Ήταν υποψήφια για πάνω από 40 βραβεία, συμπεριλαμβανομένων 10 βραβείων Emmy και 5 υποψηφιοτήτων για Χρυσή Σφαίρα. Ως προς τις τηλεθεάσεις, σε όλους τους κύκλους από το 1985 μέχρι το 1989 η σειρά ήταν στις 10 πρώτες σε τηλεθέαση στην ετήσια κατάταξη που δημοσίευε η Nielsen Ratings. Έκτοτε η σειρά προβλήθηκε πολλαπλές φορές σε επανάληψη και τα δικαιώματα προβολής πουλήθηκαν σε περισσότερες από 90 χώρες.

Στην Ελλάδα η σειρά παραμένει πολύ δημοφιλής για τους retro fans των '80s και '90s.

## Πρωταγωνιστές

* **[[Τόνι Ντάνζα|Tόνι Ντάνζα]]** στον ρόλο του Τόνι Μικέλι, χήρος και πρώτην παίκτης μπέιζμπολ ιταλοαμερικανικής καταγωγής. Μετακομίζει από το Μπρούκλιν στο Κονέκτικατ, για να βρει καλύτερες συνθήκες ζωής για την μοναχοκόρη του, Σαμάνθα. Καταλήγει να εργάζεται ως εσώκλειστος οικονόμος τής οικογένειας Μπάουερ. Με τον καιρό ερωτεύεται την εργοδότριά του, την Άντζελα.
* **Τζούντιθ Λάιτ** στον ρόλο της Άντζελας Μπάουερ, διαζευγμένης διευθύντριας διαφημιστικής εταιρείας που προσλαμβάνει τον Τόνι ως εσώκλειστο οικονόμο στη κατοικία της.
* **[[Αλίσα Μιλάνο]]** στον ρόλο τής Σαμάνθας Μικέλι, κόρης του Τόνι ΜΜικέλικέλλι.
* **Ντάνι Πιντάουρο** στον ρόλο τού Τζώναθαν Μπάουερ, μοναχογιού της Άντζελας.
* **Kάθριν Χέλμοντ** στον ρόλο τής Μόνας Ρόμπινσον, μητέρας της Άντζελας, ιδιαίτερα ενθουσιώδης και σεξομανής.

## Φιλικές Συμμετοχές
* Φρανκ Σινάτρα
* Μπέτι Γουάιτ
* Ρέι Τσαρλς
* Μάικ Τάισον
* Τομας Χερμς
* Λέσλι Νίλσεν
* Τζόναθαν Χάλιακαρ
* Ντέλτα Μπερκ

## Αντίκτυπος

### Κριτικές
Οι πρώτες κριτικές της σειράς ήταν χλιαρές. Ο Τζέρι Μπακ, που έγραφε στο *Ocala Star-Banner*, είχε αναφέρει πως "αν και η σειρά δεν έχει τον ίδιο αντίκτυπο με το ''Μπιλ Κόσμπι'', δεν θεωρείται αδιάφορη". Συνέκρινε τη τηλεοπτική χημεία του Ντάνζα με την Λάιτ με αυτή των Κάθριν Χέπμπορν και Σπένσερ Τρέισι. Το *The Pittsburgh Press* ανέφερε πως "η σειρά έχει μεν πανανθρώπινο θέμα αλλά είναι κάτι που χάνεται στη κωμωδία", ενώ ο Ντουέιν Ντούντεκ της *Milwaukee Journal Sentinel* χαρακτήρισε τη σειρά ως "μία ευχάριστη οικογενειακή κωμική σειρά με στοιχεία ρομαντικής κομεντί". Ο Τζον Τζ. Ο'Κόνορ της *[[The New York Times]]* εγκωμίασε τις γυναίκες της σειράς, τη Λάιτ και τη Χέλμοντ, ενώ επιβράβευσε τους μικρούς πρωταγωνιστές (Μιλάνο και Πιντάουρο) και εξέφρασε την ανησυχία του για το αν ο Τόνι Ντάνζα θα μπορούσε να δώσει διάρκεια ζωής στη σειρά μέσα από ένα ρόλο που δεν εξελίσσεται ιδιαίτερα με το πέρασμα των επεισοδίων. Έκτοτε, οι κριτικές ήταν κατά βάση θετικές ενώ η σειρά μετατράπηκε σταδιακά ήδη σε αγαπημένη σειρά του κοινού και θεωρήθηκε διαχρονική. Στα τέλη της δεκαετίας τού 1980, η σειρά ως τυπικό οικογενειακό sitcom συναγωνιζόταν το *[[Παντρεμένοι... με Παιδιά|Παντρεμένοι με παιδιά]]* και το *Mama's family* σε δημοτικότητα και τηλεθεάσεις.

### Βραβεία
Το *Who's the Boss?* ήταν υποψήφιο για περισσότερα από 40 βραβεία, μεταξύ των οποίων 10 Emmy και 5 Χρυσές Σφαίρες. Συνολικά, κέρδισε 1 Emmy και 1 Χρυσή Σφαίρα. Η Kάθριν Χέλμοντ έλαβε το 1989 Χρυσή Σφαίρα Β΄ γυναικείου ρόλου σε σειρά ενώ ο Μαρκ Λιβάιν βραβεύτηκε το 1989 με βραβείο Emmy σκηνοθεσίας για το επεισόδιο "Two on a Billboard." Η Αλίσα Μιλάνο ήταν συχνά υποψήφια στα ετήσια Βραβεία Young Artist, κερδίζοντας συνολικά 3 βραβεία για το ρόλο της ως Σαμάνθα. Ο Ντάνι Πιντάουρο και ο Σκοτ Μπλουμ έλαβαν από ένα βραβείο ο καθένας τους.

### Τηλεθεάσεις

### Remakes
Η σειρά έβγαλε δύο σειρές-παρακλάδια, ένα το 1986 με πρωταγωνίστρια τη Φραν Ντρέσερ και ένα το 1989 με τους Λία Ρεμίνι, Μάικλ Λερντ και Χάλι Μπέρι. Το 1990 προβλήθηκε μία σειρά βασισμένο στο σενάριο του *Who's the Boss?*, το *The Upper Hand* στη Μεγάλη Βρετανία. Το 1998, γυρίστηκε ριμέικ της σειράς στο Μεξικό, το *Una familia con angel*. Άλλες επανεκδοχές (remakes) της σειράς είναι οι σειρές : *Ein Job fürs Leben* (1992), *¿Quién es el Jefe?* (2005), *Quién manda a quién* (2006), *Madame est servie* (1987) και *Casalingo Superpiù* (1989).

### Ελληνική Προβολή
Στην Ελλάδα η σειρά προβαλλόταν για πολλά χρόνια από την ΕΤ2 που αργότερα μετονομάστηκε σε ΝΕΤ. Κάποια στιγμή αγόρασε τα δικαίωματα της σειράς ο ΑΝΤ1 και πιο μετά το Μακεδονία TV.

## Εξωτερικοί Σύνδεσμοι
* "Who's The Boss?" Resource page
* Διαθέσιμα επεισόδια του "Who's The Boss?" στο AOL Video

## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της American Broadcasting Company
Κατηγορία:Sitcoms